**Jegyzőkönyv**

**Nagykovácsi Nagyközség Önkormányzat**

**Oktatási, kulturális, sport, turisztikai és környezetvédelmi bizottság nyílt üléséről**

Az ülés helye:  **Öregiskola Közösségi Ház és Könyvtár**

Az ülés időpontja: **2016. december 12. (hétfő) 16 óra 30 perc**

**Meghívottak:** Fodor Attila elnök, Bánóczi Margit, Honti Zoltán, Dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Gerely Gábor képviselő, Dr. Szabó András Lajos képviselő, Tegzes Endre képviselő, Papp István jegyző, dr. Halmosi-Rokaj Odett mb. aljegyző, Grégerné Papp Ildikó osztályvezető

**Megjelentek:** Bánóczi Margit levezető elnök, Fodor Attila elnök */késett/,* Honti Zoltán, dr. Klein Katalin*,* Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, Tegzes Endre képviselő, Papp István jegyző, dr. Halmosi-Rokaj Odett mb. aljegyző, Kissné Szalay Erzsébet jegyzőkönyvvezető

**Bánóczi Margit levezető elnök:** Köszöntöm a bizottság tagjait, polgármester asszonyt. A bizottság ülését megnyitom. Megállapítom, hogy a bizottságból 5 fő jelen van, tehát a bizottság határozatképes. Fodor Attila elnök úr jelezte, hogy késni fog, engem bízott meg az ülés levezetésével. Van-e kérdés, hozzászólás az ülés napirendjéhez? Nincs, akkor szavazásra teszem fel a mai ülés napirendjét a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**56/2016. (XII. 12.) HATÁROZATA**

**Tárgy: Nagykovácsi Nagyközség Önkormányzat Oktatási kulturális, sport, turisztikai és környezetvédelmi bizottság 2016. december 12-i ülésének napirendje**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága úgy dönt, hogy 2016. december 12-i ülésén az alábbi napirendet tárgyalja:

1. **Az Öregiskola Közösségi Ház és Könyvtár 2017. évi munkatervének elfogadása E – 107**
2. **Nagykovácsi Kulturális Stratégiája 2017-2021 elfogadása E – 124**

 **Határidő:** azonnal

**Felelős:** OKB elnök

**1. napirendi pont**

**Az Öregiskola Közösségi Ház és Könyvtár 2017. évi munkatervének elfogadása**

**Bánóczi Margit levezető elnök:** A napirendi pont előterjesztője polgármester asszony. Előadó Grégerné Papp Ildikó osztályvezető asszony. Ő most nincs itt, ezért átadom a szót jegyző úrnak, hogy röviden ismertesse az előterjesztést.

**Papp István jegyző:** *Röviden ismertette az előterjesztést.*

**Bánóczi Margit levezető elnök**: Köszönöm. Kérem intézményvezető asszonyt, hogy egészítse ki az elhangzottakat.

**Diószeghy Tünde intézményvezető:** Elkészült idén is az Öregiskola munkaterve. Ez egy terv, tehát igyekszünk benne reális feladatokat kitűzni. Minden oldalról igyekeztünk megvizsgálni a tavalyi működésünket, okulni a tapasztalatainkból. Nem szeretnénk elkövetni azokat a hibákat, amiket esetlegesen elkövettünk. Van egy kívánságfüzetünk, amibe beírhatnak a lakosok, ezt is figyelembe vettük a munkaterv készítésekor. A civil szervezetek is gyakran megkeresnek bennünket, az intézményvezetőkkel is szoktunk egyeztetni. Szeretnénk a lakosság minden rétege számára lehetőségeket teremteni, de amit mindig hangsúlyozok, nem a nagy rendezvények a fő irányvonal egy ilyen intézmény életében, hanem a kisebb közösségeknek a létrehozása.

**Bánóczi Margit levezető elnök:** Köszönöm. Kérdezem, hogy van-e további kérdés, hozzászólás?

**dr. Klein Katalin:** Az idén mennyire van realitása annak, ami már a tavalyi munkaterveben is benne volt, a fotókkal illusztrált, tematizált helytörténeti kiadvány készítése.

**Diószeghy Tünde intézményvezető:** A tavalyi évben nem az volt az akadálya, hogy nem terveztük be, hanem az, hogy nem akartunk olyan munkát kiadni, aminek nincs meg teljesen a hiteles alapja. Ez egy nagyobb lélegzetű munkát igényel, elkezdtük már a kiadvány elkészítését.

**dr. Klein Katalin:** A másik felvetésem, hogy a NAME megszűntetés alatt áll, de a művészeti találkozó még be van tervezve.

**Diószeghy Tünde intézményvezető:** Úgy gondoltam, hogy mivel már 15. alkalom lesz jövőre, és ezt egy értékes rendezvénynek tartom, jövőre egy nagyobb szabású rendezvényt szeretnénk erre az alkalomra. A NAME már megszűnt, azonban újra fog szerveződni.

**dr. Klein Katalin**: A művelődő közösségek tevékenységénél fel van sorolva, hogy mivel támogatjuk ezeket a szerveződéseket. Az lenne a kérdésem, hogy a helyiség bérletét ők fizetik, vagy az is benne van a támogatásban.

*Megérkezett Fodor Attila elnök, a bizottság jelenlévő tagjainak száma 6.*

**Diószeghy Tünde intézményvezető:** A felsorolt szerveződések közül egyedül a Tiszta Forrás nyugdíjas Klub nem fizet semmilyen formában a helyiségért. A többi esetben bevétele van ebből az Öregiskolának.

**Bánóczi Margit levezető elnök**: Van-e további kérdés, hozzászólás? Nincs. Akkor a munkatervről szavazzunk az előterjesztés melléklete szerint. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**57/2016. (XII. 12.) HATÁROZATA**

**Tárgy: Az Öregiskola Közösségi Ház és Könyvtár 2017. évi munkatervének elfogadása**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy az előterjesztés melléklete szerinti tartalommal fogadja el az Öregiskola Közösségi Ház és Könyvtár 2017. évi munkatervét.

**Határidő**: azonnal

**Felelős**: Polgármester, Intézményvezető

**Bánóczi Margit levezető elnök**: Az előterjesztés második része a könyvtári díjszabás módosítása. Kérem intézményvezető asszonyt, hogy röviden ismertesse ennek a döntésnek az indokoltságát.

**Diószeghy Tünde intézményvezető**: Azért került felülvizsgálatra a díjszabás, mert a beiratkozási díjak esetében azt tapasztaltuk, hogy a környező településekhez képest nagyon alacsonyak ezek az összegek. Hozzá kell tenni, hogy nálunk ennek a díjnak a befizetését követően a könyvtárhasználók számára szinte minden szolgáltatásunk rendelkezésre áll. Úgy gondoljuk, hogy a most javasolt összeg nagyon reális, évente 1,5 millió Ft-os összeget fordítunk évente könyvbeszerzésre, és ezt igyekszünk az olvasói igények figyelembe vételével tenni.

**Bánóczi Margit levezető elnök:** Köszönöm. Kérdezem, hogy van-e további kérdés, hozzászólás. Nincs. Akkor szavazásra teszem fel a díjszabásra vonatkozó határozati javaslatot. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**58/2016. (XII. 12.) HATÁROZATA**

**Tárgy: Öregiskola Közösségi Ház és Könyvtár könyvtári díjszabásáról**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy az előterjesztés melléklete szerinti tartalommal fogadja el az Öregiskola Közösségi Ház és Könyvtár könyvtárhasználati szabályzatának könyvtári díjszabását.

**Határidő**: azonnal

**Felelős**: Polgármester, Intézményvezető

**2. napirendi pont**

**Nagykovácsi Kulturális Stratégiája 2017-2021 elfogadása**

**Bánóczi Margit levezető elnök:** A napirendi pont előterjesztője polgármester asszony. Előadója Grégerné Papp Ildikó osztályvezető asszony helyett átadom a szót jegyző úrnak, hogy röviden ismertesse az előterjesztést.

**Papp István jegyző:** *Röviden ismertette az előterjesztést.*

**Fodor Attila elnök**: Köszönöm. Kérem intézményvezető asszonyt, hogy egészítse ki az elhangzottakat.

**Diószeghy Tünde intézményvezető:** Köszönöm. Az előterjesztés tartalmazza a stratégia elkészítésének menetét, de azt még nem mondtam el, hogy a konkrét program-javaslatot tartalmazó írásbeli észrevételeket igyekeztünk a munkatervünkbe beépíteni. Nagyon sok értékes észrevételt, javaslatot kaptunk. Igyekeztünk aktualizálni ezt az anyagot. Azt azért szeretném hangsúlyozni, hogy nem kötelező ez a stratégia, de hasznos az önkormányzatnak, mert iránymutató dokumentum.

**Szabó Orsolya**: Kérdezném, hogy ahol a kapcsolatokról van szó, megemlíti az anyag a római katolikus egyház vezetőjével való kapcsolatot. A református egyházzal nincs kapcsolatunk?

**Diószeghy Tünde intézményvezető:** Szerepel az anyagban a reformátusokkal való kapcsolat is**.**

**Szabó Orsolya:** A gyengeségek között a SWOT analízisben szeretnék egy pontosítást kérni. A lakosság heterogén összetétele szerepel. Ez milyen szempontú heterogenitást jelent?

**Diószeghy Tünde intézményvezető:** Leginkább érdeklődési kör szerint jellemzi ez a lakosságot, de mondhatnánk, hogy nagyon sok szempontból igaz a lakosságra a heterogenitás, ezért sem pontosítottuk az anyagban.

**Szabó Orsolya:** A lehetőségeknél kérdezném, hogy mit takar az, hogy javul az intézmény infrastrukturális és eszköz-ellátottsága. Ez csak az Öregiskoláról szól, vagy az intézményekről általánosságban?

**Diószeghy Tünde intézményvezető:** Ez az intézményekre vonatkozik.

**Szabó Orsolya:** A célok között olvastam a helyi értéktár és a helyi értéktár bizottság létrehozását. Erről szeretnék tájékoztatást kérni.

**Diószeghy Tünde intézményvezető:** Még nem alakult meg az értéktár bizottság. Nem kötelező ennek a megalakítása. De fontos lenne erre is gondolni.

**Szabó Orsolya:** Még egy észrevételem van. Nagyon jónak találom a képeket az anyagban. Kérdezem, hogy az intézményekről, illetve a látnivalókról kerülhetnek-e be képek?

**Diószeghy Tünde intézményvezető:** Ennek semmi akadálya. Megköszönöm, ha kapok képeket.

**dr. Klein Katalin:** Szeretném megköszönni ezt az összefoglaló szép munkát. A közösségi életnek nagyon jól megvan a kerete nálunk. Azt szeretném kérni, hogy a jövőre nézve legyen ez egy útmutatás. Az éves operatív programjainkat ha erre rá tudnánk ültetni, akkor nem kellene minden alkalommal azzal foglalkoznunk, hogy megtaláljuk a településünk arculatát. Ebben most nagyon markánsan meg van fogalmazva, hogy merre szeretnénk haladni.

**Bánóczi Margit levezető elnök:** Annyit szeretnék hozzátenni, hogy olvastam Furulyás Katalin anyagát, ami nagyon részletes és nagyon jó, komoly anyag. Köszönjük szépen.

**Diószeghy Tünde intézményvezető:** Szeretném mindenkinek megköszönni, aki részt vett a készítés folyamatában. Nagyon értékes volt számomra mindenkinek a hozzá fűzött gondolata.

**Bánóczi Margit levezető elnök:** Köszönöm. Kérdezem, hogy van-e további kérdés, hozzászólás? Nincs. Akkor az előterjesztésben foglalt határozati javaslatról szavazunk. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**59/2016. (XII. 12.) HATÁROZATA**

**Tárgy: Nagykovácsi kulturális stratégiája 2017-2021 elfogadása**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy fogadja el Nagykovácsi kulturális stratégiáját a 2017-2021 terjedő időszakra az előterjesztés melléklete szerinti tartalommal.

**Határidő**: azonnal

**Felelős:** Polgármester, Intézményvezető

**Bánóczi Margit levezető elnök:** Köszönöm. Kérdezem, hogy van-e további hozzászólás?

**Fodor Attila**: Szeretném megköszönni Bánóczi Margitnak az ülés levezetését, és köszönöm szépen a bizottság munkáját is.

**Bánóczi Margit levezető elnök:** Köszönöm. Akkor ezzel a bizottság ülését 17 óra 06 perckor lezárom.

K.m.f.

 Fodor Attila Bánóczi Margit

 elnök levezető elnök